**Пријаве за Календар културних манифестација града Бањe Лукe за 2019. годину**

**доставити до 29. октобра 2018. године**

У циљу праћења културних активности и планског приступа у организацији манифестација у граду Бањој Луци, у наредној 2019. години, Одјељење за културу, туризам и социјалну политику обавјештава удружења грађана, правна лица, односно организаторе културних манифестација, да могу поднијети приједлог манифестације за Календар културних манифестација града Бањe Лукe за 2019. годину.

У складу са одредбама Закона о локалној самоуправи („Службени гласник Републике Српске“, брoj 97/16) одредбама Статута Града („Службени гласник Града Бања Лука“ брoj 14/18) и Пословника Скупштине града Бања Лука („Службени гласник Града Бања Лука“, бр. 32/16, 4/17, 8/17 и 34/17), сви заинтересовани субјекти треба да, доставе програм манифестације за Календар културних манифестација града Бањe Лукe за 2019. годину најкасније до 29.10.2018. године.

Програм манифестације путем попуњеног захтјева и обрасца потребно је доставити у Градску управу града Бања Лука, у Пријемну канцеларију (број 16) ***позивом на број:***

***10-6-503/18.***

**Напомена:**

*Захтјев и образац за Календар културних манифестација можете преузети и са интернет странице Града (*[*www.banjaluka.rs.ba*](http://www.banjaluka.rs.ba)*), насловна страна-рубрика грађани/култура и умјетност - посебан модул „Пријаве за Календар културних манифестација“ и рубрика Услуге.*

 НАЧЕЛНИК

 **Мр Наталија Тривић**

 ДОСТАВЉЕНО:

1. Наслову,

2. Евиденцији,

3. Архиви.